CELEX: 31981R1525
Language: el
Date: 1981-06-05
Title: Κανονισμός (ΕΟΚ) αριθ. 1525/81 τής Επιτροπής τής 5ης Ιουνίου 1981 περί δευτέρας τροποποιήσεως τού κανονισμού (ΕΟΚ) αριθ. 797/81 «περί θεσπίσεως εξαιρετικών μέτρων στηρίξεως τής αγοράς στόν τομέα τού χοιρείου κρέατος»

Avis juridique important

|

31981R1525

Κανονισμός (ΕΟΚ) αριθ. 1525/81 τής Επιτροπής τής 5ης Ιουνίου 1981 περί δευτέρας τροποποιήσεως τού κανονισμού (ΕΟΚ) αριθ. 797/81 «περί θεσπίσεως εξαιρετικών μέτρων στηρίξεως τής αγοράς στόν τομέα τού χοιρείου κρέατος»  

Επίσημη Εφημερίδα αριθ. L 149 της 06/06/1981 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 1525/81 ΤΗΣ ΕΠΙΤΡΟΠΗΣ  της 5ης Ιουνίου 1981  περί δευτέρας τροποποιήσεως του κανονισμού (ΕΟΚ) αριθ. 797/81 «περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,  Εκτιμώντας:  ότι ο κανονισμός (ΕΟΚ) αριθ. 797/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 931/81 (4), εθέσπισε εξαιρετικά μέτρα στηρίξεως της αγοράς του χοιρείου κρέατος· ότι τα μέτρα αυτά ελήφθησαν υπό μορφή ενισχύσεων στην ιδιωτική αποθεματοποίηση σε μία περιφέρεια της Γαλλικής Δημοκρατίας  ότι λόγω της προβλεπομένης μακροπρόθεσμης εξελίξεως της αγοράς αυτής, είναι σκόπιμο να ευνοηθεί η διάθεση των προϊόντων αυτών εντός της Κοινότητος· ότι προς το σκοπό αυτόν είναι αναγκαίο να τροποποιηθεί ο κανονισμός (ΕΟΚ) αριθ. 797/81·  ότι πρέπει να προβλεφθεί η δυνατότητα να περιορισθεί η διάρκεια της αποθεματοποιήσεως στην περίπτωση που τα κρέατα τα οποία εξέρχονται από τα αποθέματα προορίζονται να εξαχθούν· ότι η απόδειξη εξαγωγής του κρέατος πρέπει να προσκομισθεί όπως στην περίπτωση των επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3476/80 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ακόλουθο άρθρο 4α παρεμβάλλεται στον κανονισμό (ΕΟΚ) αριθ. 797/81:  «Άρθρο 4α  1. Μετά πάροδο περιόδου αποθεματοποιήσεως δύο μηνών, ο συμβαλλόμενος δύναται να αποσύρει από τον χώρο εναποθηκεύσεως το σύνολο ή μέρος της ποσότητας του κρέατος που αποτελεί αντικείμενο συμβάσεως, αλλά τουλάχιστον 10 τόνους, υπό την προϋπόθεση ότι αυτό θα εξαχθεί εντός των 10 εργασίμων ημερών που έπονται της εξόδου από τον χώρο εναποθηκεύσεως.  Στην περίπτωση αυτή, το ποσό της ενισχύσεως μειώνεται σύμφωνα με το άρθρο 1 παράγραφος 2, η δε ημέρα της εξόδου από το χώρο εναποθηκεύσεως θεωρείται ως τελευταία ημέρα της αποθεματοποιήσεως.  Ο συμβαλλόμενος πληροφορεί τον οργανισμό παρεμβάσεως, δύο τουλάχιστον εργάσιμες ημέρες πριν από την έναρξη των εργασιών εξαγωγής από το χώρο εναποθηκεύσεως, προσδιορίζοντας τις ποσότητες που προτίθεται να εξάγει.  2. Στην περίπτωση εξαγωγής σύμφωνα με την παράγραφο 1, ο συμβαλλόμενος προσκομίζει την απόδειξη ότι το κρέας εγκατέλειψε το γεωγραφικό έδαφος της Κοινότητος ή απετέλεσε αντικείμενο παραδόσεως κατά την έννοια του άρθρου 5 του κανονισμού (ΕΟΚ) αριθ. 2730/79. Η απόδειξη αυτή προσκομίζεται όπως στην περίπτωση των επι- στροφών».  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 82 της 28. 3. 1981, σ. 10.  (4) ΕΕ αριθ. L 95 της 7. 4. 1981, σ. 13.  (5) ΕΕ αριθ. L 317 της 12. 12. 1979, σ. 1.  (6) ΕΕ αριθ. L 363 της 31. 12. 1980, σ. 71.